**Noteikumu projekta** **"****Grozījums Ministru kabineta 2004.gada 26.oktobra noteikumos Nr.887 "Valsts noslēpuma objektu saraksts"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 21.janvāra sēdē (prot. Nr. 3 2.§) 3.punktā paredzētais uzdevums.  |
| 2. | Pašreizējā situācija un problēmas | Likuma „Par valsts noslēpumu” (turpmāk – likums) 2. panta pirmā daļa nosaka, ka valsts noslēpums ir tāda militāra, politiska, ekonomiska, zinātniska, tehniska vai cita rakstura informācija, kura iekļauta Ministru kabineta apstiprinātā sarakstā un kuras nozaudēšana vai nelikumīga izpaušana var nodarīt kaitējumu valsts drošībai, ekonomiskajām vai politiskajām interesēm. Savukārt likuma 2.panta trešā daļa nosaka, ka valsts noslēpuma objekts ir informācija (ziņa, ziņu kopums) jebkurā tehniski iespējamā tās fiksēšanas veidā, kura saskaņā ar šo likumu ir atzīta vai var tikt atzīta par valsts noslēpumu, kā arī materiāls objekts, priekšmets, viela vai elektromagnētiskais lauks, kas ietver, uzglabā, uzkrāj vai atspoguļo informāciju, kura likumā noteiktajā kārtībā atzīta par valsts noslēpumu.Ministru kabineta 2004.gada 26.oktobra noteikumi Nr.887 „Valsts noslēpuma objektu saraksts” (turpmāk – noteikumi Nr.887) nosaka informācijas un citu par valsts noslēpumu atzīstamo objektu sarakstu, to apjomu un saturu. Noteikumos ir uzskaitīts likuma 2.pnatā minētais informācijas saraksts, taču ķermeniskas lietas (materiāli objekti vai priekšmeti”) tajā nav iekļauti.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts nosaka, ka, institūcijas rīcībā esošie materiāltehniskie līdzekļi (materiālie objekti vai priekšmeti) var būt valsts noslēpuma objekti, kuriem piešķir slepenības pakāpi. |
| 5. | Projekta izstrādē iesaistītās institūcijas  | Nav |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar, jo sabiedrības pārstāvji (personu apvienības, atsevišķas fiziskās un juridiskās personas) ar valsts noslēpumu saturošu informāciju nestrādā  |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un ietekme uz institūcijām** |
| 1.  | Projekta izpildē iesaistītās institūcijas | Iestādes (institūcijas), kuras ir iesaistītas valsts noslēpuma objektu apritē  |
| 2. | Projekta izpildes ietekme uz pārvaldes funkcijām | Noteikumu izpilde tiks nodrošināta esošo funkciju ietvaros |
| 3. | Projekta izpildes ietekme uz pārvaldes institucionālo struktūru | Jaunu institūciju izveide nav nepieciešama |
| 4. | Projekta izpildes ietekme uz pārvaldes institucionālo struktūru | Esošu institūciju likvidācija nav paredzēta |
| 5. | Projekta izpildes ietekme uz pārvaldes institucionālo struktūru | Projekts šo jomu neskar |
| 6. | Cita informācija | Nav |

Projekts neskar anotācijas II, III, IV, V un VI sadaļā minētās jomas.

Ministrs R.Vējonis

Vizē:

Aizsardzības ministrijas valsts sekretārs J.Sārts

31.07.2014.

379

Elvīra Šmukste

elvira.smukste@mod.gov.lv

tel: 67335298 fakss:67212307